text: जाह्नवी कपूर ने करण जौहर की फिल्म ‘धड़क’ ने बॉलीवुड डेब्यू कर लिया है। धड़क मराठी सुपरहिट फिल्म ‘सैराट’ का ऑफिशियल हिंदी रीमेक हैं। फिल्म में शाहिद कपूर के भाई ईशान खट्टर और जाह्नवी कपूर की जोड़ी नजर आई थी। फिल्म बॉक्सऑफिस पर हिट साबित रही थी। जाह्नवी ने एक पुराने इंटरव्यू में खुलासा किया था कि श्रीदेवी उनकी पहली फिल्म को लेकर काफी उत्साहित थीं और दुबई जाने से पहले उन्होंने फिल्म का कुछ पार्ट देखा भी था। जाह्नवी कपूर की अपकमिंग फिल्म ‘तख्त’ है। फिल्म में आलिया भट्ट, करीना कपूर खान, रणवीर सिंह, विक्की कौशल, अनिल कपूर और जाह्नवी कपूर समेत कई सितारे नजर आएंगे। फिल्म की कहानी में दो भाईयों के बीच सिंहासन की लड़ाई को दिखाया जाएगा।